Document ID: /roh_data/filtered/fineweb-2-filterrobots_roh.jsonl.gz/9352

Las pendicularas da Breil èn cuntentas cun la stagiun d'enviern passada, quai cun bun 10% dapli osps e 6% dapli entradas. Tenor communicaziun saja il gudogn creschì sin 879'000 francs. La stagiun passada han osps per l'emprima giada pudì retrair bigliets cun pretschs flexibels, quai saja stà in success. Perquai vulan ils responsabels cuntinuar proxima stagiun cun il sistem da pretschs flexibels. Plinavant saja il focus uss da sanar ils indrizs da far naiv. La finamira è da pudair cumenzar uschè baud sco pussaivel cun la nova stagiun.
Er autras destinaziuns da skis han in sistem cun pretschs flexibels. Uschia variescha il pretsch da bigliet per ir cun skis tut tenor dumonda.
RR novitads 15:00